РЕПУБЛИКА СРБИЈА

НАРОДНА СКУПШТИНА

01 Број 06-2/257-19

23. октобар 2019. године

Б е о г р а д

**З А П И С Н И К**

**ТРЕЋЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2019. ГОДИНИ,**

**ОДРЖАНЕ 22. И 23. ОКТОБРА 2019. ГОДИНЕ**

Седница је почела у 10 часова и 20 минута.

Седници је председавао проф. др Владимир Маринковић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствујe 85 народних посланика, а применом електронског система за гласање утврђено је да је у сали присутно 129 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Нада Лазић, представник Посланичке групе Либерално демократска партија – Лига социјалдемократа Војводине – СДА Санџака – од министра пољопривреде, шумарства и водопривреде, Министарства заштите животне средине и Министарства грађевинарства, саобраћаја и инфраструктуре, Вјерица Радета, заменик председника Посланичке групе Српска радикална странка – од председника Владе и министра унутрашњих послова, Владимир Ђурић, заменик председника Посланичке групе „Странка модерне Србије“ – од председника Републике и министра финансија, Ђорђе Вукадиновић, заменик председника Посланичке групе Нова Србија – Покрет за спас Србије – од Министарства унутрашњих послова, Министарства правде, Министарства трговине, туризма и телекомуникација, Министарства спољних послова и Министарства одбране, Милија Милетић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА – од директора Јавног предузећа „Путеви Србије“, Мирјана Драгаш, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од министра пољопривреде, шумарства и водопривреде и председника Владе и Александар Марковић, представник Посланичке групе Српска напредна странка – од Републичког јавног тужилаштва.

Председавајући је обавестио да се јавио да ће одсуствовати народни посланик мр Дејан Раденковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, Горан Богдановић, Ненад Божић, Балша Божовић, Маја Виденовић, др Дијана Вукомановић, Наташа Вучковић, Младен Грујић, Миљан Дамјановић, Владимир Ђукановић, Марко Ђуришић, Зоран Живковић, Владан Заграђанин, др Муамер Зукорлић, Марија Јевђић, Горан Јешић, Драган Јовановић, Чедомир Јовановић, Миланка Карић, Ненад Константиновић, др Жарко Кораћ, мр Иван Костић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Жарко Мићин, Наташа Мићић, Драгољуб Мићуновић, Бранислав Михајловић, Љиљана Михајловић, Дејан Николић, Срђан Ного, Богдан Обрадовић, Бошко Обрадовић, Јасмина Обрадовић, Соња Павловић, Душан Петровић, Мира Петровић, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, др Ана Стевановић, Мариника Тепић, Новица Тончев, Горан Ћирић, Арпад Фремонд, мр Горан Чабради, Александра Чабраја, Ненад Чанак, проф. др Војислав Шешељ, Дејан Шулкић, доц. др Иван Бауер, Јован Јовановић, др Драган Весовић, Вера Пауновић, Горан Пекарски, Душан Милисављевић, Ружица Николић, Гроздана Банац, Нада Костић и Војин Биљић.

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Немање Шаровића да се дневни ред седнице допуни тачком - Предлог одлуке о образовању Анкетног одбора ради утврђивања чињеница у вези са убиством и политичком позадином убиства Зорана Ђинђића, који је поднео Народној скупштини 15. децембра 2016. године (након образложења народног посланика Немање Шаровића, од 151 присутног народног посланика, 16 је гласало за, један против, а 134 нису гласала), предлог народног посланика Жике Гојковића да се дневни ред седнице допуни тачком - Предлог закона о изменама и допунама Закона о извршењу и обезбеђењу, који је поднео Народној скупштини 17. септембра 2019. године (након образложења народног посланика Жике Гојковића, од 150 присутних народних посланика, четири су гласала за, а 146 није гласало), предлог народног посланика Немање Шаровића да се дневни ред седнице допуни тачком - Предлог одлуке о образовању Анкетног одбора ради утврђивања чињеница и околности у вези са притисцима на државне органе и кршење закона током избора за народне посланике у Народној скупштини одржаних 2016. године, који је поднео Народној скупштини 15. октобра 2018. године (након образложења народног посланика Немање Шаровића, од 151 присутног народног посланика, 13 је гласало за, а 138 није гласало), предлог народног посланика Божидара Делића да се дневни ред седнице допуни тачком – Предлог закона о правима бораца и породица погинулих и несталих бораца, који је поднео Народној скупштини 16. новембра 2017. године (након образложења народног посланика Божидара Делића, од 150 присутних народних посланика, 24 су гласала за, а 126 није гласало), предлоге народног посланика Вјерице Радета да се дневни ред седнице допуни тачкама – Предлог закона о измени Породичног закона, који је поднела Народној скупштини 15. октобра 2018. године (након образложења народног посланика Вјерице Радета, од 149 присутних народних посланика, 15 је гласало за, а 134 нису гласала) и Предлог закона о изменама и допунама Закона о избору народних посланика, који је поднела Народној скупштини 15. октобра 2018. године (након образложења народног посланика Вјерице Радета, од 149 присутних народних посланика, 15 је гласало за, а 134 нису гласала), предлог народног посланика Весне Николић Вукајловић да се дневни ред седнице допуни тачком – Предлог закона о стављању ван снаге Закона о раду, који је поднела Народној скупштини 15. октобра 2018. године (од 148 присутних народних посланика, осам је гласало за, а 140 није гласало), предлог народног посланика Наташе Сп. Јовановић да се дневни ред седнице допуни тачком – Предлог закона о изменама Закона о држављанству Републике Србије, који је поднела Народној скупштини 15. октобра 2018. године (након образложења народног посланика Наташе Сп. Јовановић, од 149 присутних народних посланика, 12 је гласало за, а 137 није гласало), предлог народног посланика Ружице Николић да се дневни ред седнице допуни тачком - Предлог закона о изменама Закона о пресађивању људских органа, који је поднела Народној скупштини 15. октобра 2018. године (од 148 присутних народних посланика, пет је гласало за, а 143 нису гласала), предлог народног посланика Филипа Стојановића да се дневни ред седнице допуни тачком - Предлог закона о допунама Закона о граничној контроли, који је поднео Народној скупштини 15. октобра 2018. године (након образложења народног посланика Филипа Стојановића, од 146 присутних народних посланика, 14 је гласало за, а 132 нису гласала), предлог народног посланика Томислава Љубеновића да се дневни ред седнице допуни тачком – Предлог закона о изменама и допунама Закона о финансијској подршци породици са децом, који је поднео Народној скупштини 15. октобра 2018. године (након образложења народног посланика Томислава Љубеновића, од 149 присутних народних посланика, 11 је гласало за, а 138 није гласало), предлог народног посланика Дубравка Бојића да се дневни ред седнице допуни тачком – Предлог закона о допунама Закона о психоактивним контролисаним супстанцама, који је поднео Народној скупштини 15. октобра 2018. године (након образложења народног посланика Дубравка Бојића, од 149 присутних народних посланика, 15 је гласало за, а 134 нису гласала), предлог народног посланика Зорана Деспотовића да се дневни ред седнице допуни тачком – Предлог закона о изменама Закона о подстицајима у пољопривреди и руралном развоју, који је поднео Народној скупштини 15. октобра 2018. године (након образложења народног посланика Зорана Деспотовића, од 151 присутног народног посланика, 15 је гласало за, а 136 није гласало), предлог народног посланика Срета Перића да се дневни ред седнице допуни тачком – Предлог закона о стављању ван снаге Закона о извршењу и обезбеђењу, који је поднео Народној скупштини 15. октобра 2018. године (након образложења народног посланика Срета Перића, од 149 присутних народних посланика, 17 је гласало за, а 132 нису гласала), предлоге народног посланика Николе Савића да се дневни ред седнице допуни тачкама – Предлог закона о изменама и допунама Закона о уџбеницима, који је поднео Народној скупштини 15. октобра 2018. године (након образложења народног посланика Николе Савића, од 150 присутних народних посланика, 11 је гласало за, а 139 није гласало) и Предлог закона о изменама и допунама Закона о безбедности саобраћаја на путевима, који је поднео Народној скупштини 28. марта 2019. године (након образложења народног посланика Николе Савића, од 148 присутних народних посланика, десет је гласало за, а 138 није гласало), предлог народног посланика Мирославе Станковић Ђуричић да се дневни ред седнице допуни тачком – Предлог закона о изменама и допунама Закона о биомедицински потпомогнутој оплодњи, који је поднела Народној скупштини 14. марта 2019. године (након образложења народног посланика Мирославе Станковић Ђуричић, од 148 присутних народних посланика, 14 је гласало за, а 134 нису гласала), предлог народног посланика Александра Шешеља да се дневни ред седнице допуни тачком – Предлог закона о извршном поступку и обезбеђењу, који су Народној скупштини поднела 22 народна посланика Посланичке групе Српска радикална странка 17. септембра 2019. године (након образложења народног посланика Александра Шешеља, од 145 присутних народних посланика, седам је гласало за, а 138 није гласало), предлог народног посланика проф. др Миладина Шеварлића да се дневни ред седнице допуни тачком – Предлог декларације о генетички модификованим организмима (ГМО) и производима од ГМО, који је поднео Народној скупштини 5. маја 2017. године (након образложења народног посланика проф. др Миладина Шеварлића, од 143 присутна народна посланика, два су гласала за, а 141 није гласао), предлоге народног посланика Зорана Живковића да се дневни ред седнице допуни тачкама – Предлог закона о допуни Закона о избору народних посланика, који је поднео Народној скупштини 16. августа 2016. године (од 143 присутна народна посланика, 143 нису гласала) и Предлог закона о планирању и уређeњу простора и насеља, који је поднео Народној скупштини 16. августа 2016. године (од 142 присутна народна посланика, 142 нису гласала), предлог народног посланика Маријана Ристичевића да се дневни ред седнице допуни тачком - Предлог одлуке о образовању Анкетног одбора Народне скупштине Републике Србије ради утврђивања чињеницa и околности везаних за пословање кабловских оператера, емитовања прекограничних канала, емитовања домаћих реклама у садржајима прекограничних канала и осталих неправилности везаних за електронске медије и кабловске оператере које контролишу Драган Ђилас, Драган Шолак и Дејвид Петреус, који је поднео Народној скупштини 12. априла 2019. године (након образложења народног посланика Маријана Ристичевића, од 143 присутна народна посланика, шест је гласало за, а 137 није гласало), предлоге народног посланика Зорана Живковића да се дневни ред седнице допуни тачкама – Предлог резолуције Народне скупштине о признању и осуди геноцида над Јерменима почињеном у Османском царству у периоду од 1915. до 1922. године, који је поднео Народној скупштини 16. августа 2016. године (од 143 присутна народна посланика, 143 нису гласала) и Предлог закона о допунама Закона о високом образовању који је поднео Народној скупштини 15. октобра 2018. године (од 144 присутна народна посланика, 144 нису гласала), предлог народног посланика Маријана Ристичевића да се дневни ред седнице допуни тачком - Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за посете Народној скупштини Републике Србије одређених екстремистичких организација и појединаца, који је поднео Народној скупштини 27. марта 2018. године (након образложења народног посланика Маријана Ристичевића, од 144 присутна народна посланика, 13 је гласало за, а 131 није гласао), предлоге народног посланика Зорана Живковића да се дневни ред седнице допуни тачкама – Предлог одлуке о образовању Анкетног одбора ради утврђивања чињеница и околности које су довеле до незаконитог одузимања дозволе за рад Акционарског друштва за осигурање „Таково осигурање“, Крагујевац, који је поднео Народној скупштини 13. јула 2017. године (од 144 присутна народна посланика, 144 нису гласала)иПредлог закона о допуни Закона о Влади, који је поднео Народној скупштини 25. јула 2016. године (од 143 присутна народна посланика, 143 нису гласала), предлог народног посланика Маријана Ристичевића да се дневни ред седнице допуни тачком - Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за проглашење лажне државе Косово, утицаја који је на то имало мишљење Међународног суда правде, те поводом тога одговорности бившег министра иностраних послова Вука Јеремића, који је поднео Народној скупштини 27. марта 2018. године (од 143 присутна народна посланика, два су гласала за, један против, а 140 није гласало), предлоге народног посланика Зорана Живковића да се дневни ред седнице допуни тачкама - Предлог закона о измени Закона о финансирању политичких активности, који је поднео Народној скупштини 16. августа 2016. године(од 144 присутна народна посланика, 144 нису гласала), Предлог закона о допуни Закона о избору председника Републике, који је поднео Народној скупштини 1. новембра 2016. године (од 144 присутна народна посланика, 144 нису гласала), Предлог закона о допуни Закона о избору народних посланика, који је поднео Народној скупштини 12. јануара 2017. године (од 144 присутна народна посланика, 144 нису гласала) и Предлог закона о измени Закона о раду, који је поднео Народној скупштини 9. децембра 2016. године (од 144 присутна народна посланика, 144 нису гласала), предлог народног посланика Татјане Мацура да се дневни ред седнице допуни тачком - Предлог одлуке о образовању Анкетног одбора ради утврђивања законитости донација Српској напредној странци за кампању за председничке изборе 2017. године, који је поднела Народној скупштини 15. децембра 2017. године (од 144 присутна народна посланика, два су гласала за, а 142 нису гласала), предлог народног посланика Александра Стевановића да се дневни ред седнице допуни тачком - Предлог закона о допуни Кривичног законика, који су Народној скупштини поднели народни посланици Александар Стевановић и Саша Радуловић 8. новембра 2017. године (након образложења народног посланика Александра Стевановића, од 145 присутних народних посланика, два су гласала за, а 143 нису гласала), предлог народног посланика Владимира Ђурића да се дневни ред седнице допуни тачком - Предлог закона о изменама Закона о финансирању политичких активности, који су Народној скупштини поднели народни посланици Владимир Ђурић, Татјана Мацура, Александар Стевановић, Љупка Михајловска и Немања Радојевић 23. септембра 2019. године (након образложења народног посланика Владимира Ђурића, од 144 присутна народна посланика, два су гласала за, а 142 нису гласала) и предлог народног посланика Бојана Торбице да се дневни ред седнице допуни тачком – Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 10. маја 2019. (након образложења народног посланика Бојана Торбице, од 145 присутних народних посланика, седам је гласало за, а 138 није гласало).

Народна скупштина је, већином гласова (од 144 присутна народна посланика, 127 је гласало за, а 17 није гласало), прихватила предлог народног посланика Маје Гојковић да се обави:

**заједнички јединствени претрес о:**

**- Предлогу одлуке о избору председника судова,** који је поднео Високи савет судства (број 119-2393/19 од 20. септембра 2019. године);

**- Предлогу одлуке о избору судија који се први пут бирају на судијску функцију**, који је поднео Високи савет судства (број 119-2394/19 од 20. септембра 2019. године, са исправкама од 30. септембра 2019. године) и

**- Предлогу одлуке о престанку функције јавног тужиоца у Вишем јавном тужилаштву у Краљеву,** који је поднео Одбор за правосуђе, државну управу и локалну самоуправу (број 118-422/19 од 11. марта 2019. године).

Народна скупштина је, већином гласова (од 143 присутна народна посланика, 126 је гласало за, један против, а 16 није гласало), утврдила дневни ред Теће седнице Другог редовног заседања Народне скупштине Републике Србије у 2019. години, у целини.

Тако утврђен дневни ред је следећи:

**1**. **Предлог одлуке о избору председника судова,** који је поднео Високи савет судства (број 119-2393/19 од 20. септембра 2019. године);

**2. Предлог одлуке о избору судија који се први пут бирају на судијску функцију**, који је поднео Високи савет судства (број 119-2394/19 од 20. септембра 2019. године, са исправкама од 30. септембра 2019. године);

**3. Предлог одлуке о престанку функције јавног тужиоца у Вишем јавном тужилаштву у Краљеву,** који је поднео Одбор за правосуђе, државну управу и локалну самоуправу (број 118-422/19 од 11. марта 2019. године).

Председавајући Ђорђе Милићевић, потпредседник Народне скупштине је, сагласно члану 90. став 1. Пословника, обавестио да су позвани да седници присуствују: Бранислава Горавица и Иван Јовичић, изборни чланови Високог савета судства из реда судија и заменици председника Високог савета судства, Александар Пантић, изборни члан Високог савета судства из реда судија и Наташа Ђелић, шеф Одсека за статусна питања судија Високог савета судства.

Затим је Народна скупштина прешла на рад по утврђеном дневном реду седнице, односно на **заједнички јединствени претрес о предлозима одлука из тачака од 1. до 3. дневног реда.**

Председавајући Ђорђе Милићевић, потпредседник Народне скупштине је, сагласно члану 192. став 3. и чл. 201. и 202, а сходно члану 157. став 2. Пословника, **отворио заједнички јединствени претрес о:**

**- Предлогу одлуке о избору председника судова,**

**- Предлогу одлуке о избору судија који се први пут бирају на судијску функцију и**

**- Предлогу одлуке о престанку функције јавног тужиоца у Вишем јавном тужилаштву у Краљеву.**

Предлоге одлука образложили су представници предлагача: Бранислава Горавица, изборни члан Високог савета судства из реда судија и заменик председника Високог савета судства, Александар Пантић, изборни члан Високог савета судства из реда судија и народни посланик Петар Петровић, председник Одбора за правосуђе, државну управу и локалну самоуправу.

У заједничком јединственом претресу о предлозима одлука, учествовали су народни посланици: Вјерица Радета, заменик председника Посланичке групе Српска радикална странка (затим је председавајући, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Бранимир Јовановић, представник Посланичке групе Социјалдемократска партија Србије, Маријан Ристичевић, заменик председника Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА и Неђо Јовановић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), након чега је председавајући, у складу са чланом 87. Пословника, одредио паузу од једног часа.

После паузе, седница је настављена у 15 часова и 15 минута.

У наставку заједничког јединственог претреса учествовали су народни посланици: Јелена Жарић Ковачевић, представник Посланичке групе Српска напредна странка (која је оспорила предлог да се за судију Основног суда у Трстенику изабере кандидат Мирјана Вељковић, судијски помоћник у Основном суду у Трстенику и предлог да се за председника Привредног суда у Нишу изабере кандидат Божидар Станковић, судија Привредног суда у Нишу и вршилац функције председника Привредног суда у Нишу), проф. др Јахја Фехратовић, проф. др Миладин Шеварлић, Ђорђе Комленски, Неђо Јовановић (реплицирали су му народни посланици проф. др Јахја Фехратовић и Ђорђе Комленски, након чега су се за реч јавили представници предлагача Бранислава Горавица и Александар Пантић, а реплицирали су им народни посланици Неђо Јовановић, Вјерица Радета и Маријан Ристичевић), Милија Милетић, Јелена Вујић Обрадовић (поводом чијег излагања се за реч јавио представник предлагача Александар Пантић), др Муамер Бачевац (након чега су уследиле узајамне реплике народних посланика Неђа Јовановића и др Муамера Бачевца), Срето Перић, проф. др Марко Атлагић, Александар Шешељ (затим се за реч јавила представник предлагача Бранислава Горавица, а реплицирао јој је народни посланик Александар Шешељ), Биљана Пантић Пиља (реплицирала јој је народни посланик Вјерица Радета, после чега се за реч јавио представник предлагача Александар Пантић, коме је реплицирала народни посланик Биљана Пантић Пиља, а затим се за реч јавио представник предлагача Александар Пантић), Петар Јојић (после чега је на повреду члана 27. Пословника указала народни посланик Вјерица Радета, а објашњење је дао председавајући), Љиљана Малушић, Александар Марковић, Јовица Јевтић, др Владимир Орлић, Миланка Јевтовић Вукојичић и Јелена Жарић Ковачевић, представник Посланичке групе Српска напредна странка.

Затим је председавајући Верољуб Арсић, потпредседник Народне скупштине, закључио заједнички јединствени претрес о предлозима одлука из тачака 1, 2. и 3. дневног реда.

Након тога је председавајући, сагласно члану 87. став 5. Пословника, одредио среду, 23. октобар 2019. године, са почетком у 9 часова и 45 минута, као Дан за гласање о тачкама дневног реда Треће седнице Другог редовног заседања Народне скупштине Републике Србије у 2019. години.

Првог дана рада, седница је завршена у 19 часова и 10 минута.

**Други дан рада – 23. октобар 2019. године**

Седница је почела у 9 часова и 55 минута.

Седници је председавао Верољуб Арсић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствујe 67 народних посланика, а применом електронског система за гласање утврђено је да је у сали присутно 127 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председавајући је обавестио да су се јавили да ће одсуствовати народни посланици: мр Дејан Раденковић, проф. др Жарко Обрадовић, доц. др Иван Бауер и Милена Бићанин.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, Горан Богдановић, Ненад Божић, Балша Божовић, Маја Виденовић, др Дијана Вукомановић, Наташа Вучковић, проф. др Зоран Драгишић, Владимир Ђукановић, Марко Ђуришић, Зоран Живковић, Владан Заграђанин, Марија Јањушевић, Горан Јешић, Драган Јовановић, Чедомир Јовановић, Драгомир Карић, Миланка Карић, Ненад Константиновић, др Жарко Кораћ, Ђорђе Косанић, мр Иван Костић, Нада Лазић, др Дарко Лакетић, Момчило Мандић, Весна Марјановић, Мирослав Маркићевић, Драган Марковић, Маја Мачужић Пузић, Остоја Мијаиловић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Дејан Николић, Срђан Ного, Богдан Обрадовић, Бошко Обрадовић, Јасмина Обрадовић, Соња Павловић, Јован Палалић, др Балинт Пастор, Золтан Пек, Душан Петровић, Мира Петровић, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Душица Стојковић, Мариника Тепић, Горан Ћирић, Фатмир Хасани, мр Горан Чабради, Александра Чабраја, Ненад Чанак, Немања Шаровић, проф. др Војислав Шешељ, Дејан Шулкић, Јован Јовановић, др Драган Весовић, Вера Пауновић, Душан Милисављевић, Ружица Николић, Александар Шешељ, Нада Костић и Војин Биљић.

Затим је Народна скупштина прешла на одлучивање о предлозима одука из тачака 1, 2. и 3. дневног реда седнице.

**1. тачка дневног реда – ПРЕДЛОГ ОДЛУКЕ О ИЗБОРУ ПРЕДСЕДНИКА СУДОВА**

Народна скупштина није прихватила предлог да се за председника Привредног суда у Нишу изабере Божидар Станковић, судија Привредног суда у Нишу и вршилац функције председника Привредног суда у Нишу, чији је предлог оспорила народни посланик Јелена Жарић Ковачевић (од 131 присутног народног посланика, 131 није гласао).

Народна скупштина је, већином гласова свих народних посланика (од 131 присутног народног посланика, 129 је гласало за, а два нису гласала), усвојила Предлог одлуке о избору председника судова, без оспореног кандидата, у целини.

**2. тачка дневног реда – ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина није прихватила предлог да се за судију Основног суда у Трстенику изабере Мирјана Вељковић, судијски помоћник у Основном суду у Трстенику, чији је предлог оспорила народни посланик Јелена Жарић Ковачевић (од 132 присутна народна посланика, један је гласао за, један се уздржао, а 130 није гласало).

Народна скупштина је, већином гласова свих народних посланика (од 132 присутна народна посланика, 131 је гласао за, а један се уздржао), усвојила Предлог одлуке о избору судија који се први пут бирају на судијску функцију, без оспореног кандидата, у целини.

**3. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ЈАВНОГ ТУЖИОЦА У ВИШЕМ ЈАВНОМ ТУЖИЛАШТВУ У КРАЉЕВУ**

Народна скупштина је, већином гласова свих народних посланика (од 133 присутна народна посланика, 132 су гласала за, а један се уздржао), усвојила Предлог одлуке о престанку функције јавног тужиоца у Вишем јавном тужилаштву у Краљеву, у целини.

Пошто је Народна скупштина обавила разматрање и одлучивање о свим тачкама дневног реда седнице, председавајући Верољуб Арсић, потпредседник Народне скупштине је, сагласно члану 102. Пословника, закључио Трећу седницу Другог редовног заседања Народне скупштине Републике Србије у 2019. години.

Седница је закључена у 10,00 часова.

|  |  |
| --- | --- |
| ГЕНЕРАЛНИ СЕКРЕТАР | ПРЕДСЕДНИК |
|  |  |
| Срђан Смиљанић | Маја Гојковић |